12. ฐานะการเงินและผลการดำเนินงาน

    1.  งบการเงิน

ก. สรุปรายงานการสอบบัญชี

  งบการเงินปี 2543

  ผู้สอบบัญชีไม่แสดงความเห็นต่องบการเงินปี 2543 โดยมีข้อความใน วรรค 3 และ 4
  ของรายงานผู้สอบบัญชีดังนี้

  ตามที่กล่าวไว้ในหมายเหตุประกอบงบการเงินข้อ 2
  บริษัทฯและบริษัทย่อยประสบผลขาดทุนจากการดำเนินงานอย่างต่อเนื่องมาเป็นระยะเวลาหนึ่งและหนี้สินหมุนเวียนสูงกว่าสินทรัพย์หมุนเวียนเป็นจำนวนมาก
  นอกจากนี้บริษัทฯและบริษัทย่อยมีเงินกู้ยืมระยะสั้นและดอกเบี้ยที่เกี่ยวข้องที่ถึงกำหนดชำระแล้วแต่ยังไม่ได้ชำระในระหว่างปีปัจจุบันเป็นจำนวนมาก
  ซึ่งบริษัทฯและบริษัทย่อยได้บันทึกดอกเบี้ยค้างจ่ายในอัตราที่กำหนดในสัญญาเงินกู้หรือเอกสารอื่นที่อ้างอิงได้
  ซึ่งอาจถูกเรียกเก็บในอัตราที่สูงกว่าเนื่องจากการผิดชำระ
  อย่างไรก็ตามในระหว่างปีปัจจุบันบริษัทฯได้ยื่นคำร้องขอฟื้นฟูกิจการของบริษัทฯและบริษัทย่อยต่อศาลล้มละลายกลางและได้ผ่านการพิจารณา
  โดยศาลล้มละยายกลางเห็นสมควรให้ฟื้นฟูกิจการและเห็นสมควรให้มีการแต่งตั้งบริษัทย่อยแห่งหนึ่งเป็นผู้ทำแผนฟื้นฟูกิจการของกลุ่มบริษัท
  ขณะนี้เจ้าหนี้ได้ยื่นคำขอรับชำระหนี้ซึ่งจำนวนเงินที่จะต้องชำระตามบัญชีของบรษัทฯและบริษัทย่อยมีจำนวนเงินน้อยกว่าคำขอรับชำระหนี้
  บริษัทฯและบริษัทย่อยอยู่ระหว่างการโต้แย้งคัดค้านหนี้
  ซึ่งไม่สามารถประมาณจำนวนเงินที่แน่นอนได้
  บริษัทฯและบริษัทย่อยจึงมิได้บันทึกจำนวนหนี้ที่แตกแต่งไว้ในบัญชี
  การที่บริษัทฯและบริษัทย่อยจะดำเนินธุรกิจอย่างต่อเนื่องได้ขึ้นอยู่กับความสำเร็จในการแก้ไขปัญหา
  การเจรจาต่อรองกับผู้ให้กู้ในการปรับโครงสร้างหนี้ของกลุ่มบริษัท
  ผลการดำเนินธุรกิจในอนาคตและการฟื้นตัวของสภาพเศรษฐกิจโดยรวมของประเทศ
  ถึงแม้จะมีความไม่แน่นอนดังกล่าวงบการเงินที่แนบมานี้ได้จัดทำขึ้นภายใต้หลักการดำเนินงานต่อเนื่องของกิจการ
  ซึ่งถือว่าการขายหรือการเรียกคืนสินทรัพย์และการจ่ายชำระหนี้สินจะเป็นไปตามปกติธุรกิจ
  โดยไม่คาดว่าจะมีการหยุดชะงักของการดำเนินงานตามปกติ

  เนื่องจากผลของความไม่แน่นอนเกี่ยวกับปัญหาในการดำเนินงานต่อเนื่องของกิจการตามที่กล่าวในวรรคก่อนอาจมีผลกระทบอย่างเป็นสาระสำคัญมากต่องบการเงิน
  ดังนั้นข้าพเจ้าจึงไม่อาจแสดงความเห็นต่องบการเงินสำหรับปีสิ้นสุดวันที่ 31 ธันวาคม 2543 ได้

  งบการเงินปี 2544

  ผู้สอบบัญชีไม่แสดงความเห็นต่องบการเงินปี 2544 โดยมีข้อความในวรรค 1 ถึง 10
  ของรายงานผู้สอบบัญชีดังนี้

  ตามที่กล่าวไว้ในหมายเหตุประกอบงบการเงินข้อ 2 ในระหว่างปี 2543
  บริษัทฯและบริษัทย่อยได้ยื่นคำร้องขอฟื้นฟูกิจการของบริษัทฯ และบริษัทย่อยต่อศาลล้มละลายกลาง
  และได้ผ่านการพิจารณาโดยศาลล้มละลายกลางเห็นสมควรให้ฟื้นฟูกิจการและเห็นสมควรให้มีการแต่งตั้งบริษัทย่อยแห่งหนึ่งเป็นผู้ทำแผนฟื้นฟูกิจการของกลุ่มบริษัท
  โดยแยกพิจารณาเป็นรายบริษัท ขณะนี้แผนฟื้นฟูกิจการของบริษัทฯ
  และบริษัทย่อยได้รับความเห็นชอบจากศาลล้มละลายกลางตามที่กล่าวไว้ในหมายเหตุประกอบงบการเงินข้อ
  5 ซึ่งบริษัทฯ และบริษัทย่อยอยู่ระหว่างการดำเนินการตามแผนฟื้นฟูกิจการ อย่างไรก็ตาม
  จนถึงปัจจุบันบริษัทฯ
  และบริษัทย่อยยังไม่ได้บันทึกจำนวนหนี้ที่แตกต่างระหว่างหนี้ตามบัญชีของบริษัทฯ
  และบริษัทย่อยกับหนี้ตามแผนฟื้นฟูกิจการ
  เนื่องจากหนี้ตามแผนฟื้นฟูกิจการอาจมีการเปลี่ยนแปลงได้ตามคำสั่งชี้ขาดของเจ้าพนักงานพิทักษ์ทรัพย์ซึ่งยังไม่ทราบผลทั้งหมดในขณะนี้
  การที่บริษัทฯและบริษัทย่อยจะดำเนินธุรกิจอย่างต่อเนื่องได้ขึ้นอยู่กับผลสำเร็จของการปรับโครงสร้างหนี้ตามแผนฟื้นฟูกิจการของบริษัทฯ
  และบริษัทย่อย ความสามารถในการปฏิบัติตามแผนฯ
  ผลการดำเนินธุรกิจในอนาคตและการฟื้นตัวของสภาพเศรษฐกิจโดยรวมของประเทศ
  ถึงแม้จะมีความไม่แน่นอนดังกล่าว
  งบการเงินที่แนบมานี้ยังคงทำขึ้นภายใต้หลักการดำเนินงานต่อเนื่องของกิจการ
  ซึ่งถือว่าการขายหรือการเรียกคืนสินทรัพย์และการจ่ายชำระหนี้สินจะเป็นไปตามปกติธุรกิจ
  โดยไม่คาดว่าจะมีการหยุดชะงักของการดำเนินงานตามปกติของบริษัทฯ และบริษัทย่อย

  ณ.วันที่ 31 ธันวาคม 2544
  บริษัทฯและบริษัทย่อยมีหนี้สินตามแผนการปรับโครงสร้างหนี้ที่บันทึกในบัญชีเป็นจำนวนรวม 532
  ล้านบาท (ส่วนของบริษัทฯมีจำนวน 249 ล้านบาท)
  หนี้สินดังกล่าวอ้างอิงจากรายละเอียดในแผนฟื้นฟูกิจการและผลจากการแปลงหนี้เป็นทุน
  ซึ่งหนี้อาจมีการเปลี่ยนแปลงได้ตามคำสั่งชี้ขาดของเจ้าพนักงานพิทักษ์ทรัพย์
  การแปลงหนี้เป็นทุนและเงื่อนไขอื่น
  หนี้ดังกล่าวประกอบด้วยหนี้สถาบันการเงินและหนี้เจ้าหนี้การค้าข้าพเจ้าได้ส่งหนังสือยืนยันยอดไปยังสถาบันการเงินทั้งหมดและเจ้าหนี้การค้า
  จนถึงวันที่ในรายงานนี้ข้าพเจ้าได้รับหนังสือยืนยันยอดคงเหลือตอบกลับจากสถาบันการเงิน 3 ราย
  ซึ่งมียอดหนี้ตามที่บันทึกในบัญชีเป็นจำนวน 208 ล้านบาท (เฉพาะของบริษัทฯจำนวน 175
  ล้านบาท) ยืนยันยอดโดยมีผลแตกต่างจากที่บันทึกในบัญชี
  บริษัทฯได้ชี้แจงผลต่างที่เกิดขึ้นและแจ้งให้สถาบันการเงินยืนยันยอดที่ถูกต้องมายังข้าพเจ้า
  อย่างไรก็ตาม จนถึงวันที่ในรายงานนี้ข้าพเจ้ายังไม่ได้รับหนังสือยืนยันยอดคงเหลือดังกล่าว
  และที่เหลือรายอื่น
  ข้าพเจ้าไม่สามารถตรวจสอบให้เป็นที่พอใจในยอดคงเหลือของหนี้สินตามแผนการปรับโครงสร้างหนี้ที่บันทึกในบัญชีได้

  ตามที่กล่าวไว้ในหมายเหตุประกอบงบการเงินข้อ 5 บริษัทย่อย 3
  แห่งต้องดำเนินการแปลงหนี้เป็นทุนให้กับเจ้าหนี้ทั้งที่เป็นสถาบันการเงินและเจ้าหนี้การค้า
  ซึ่งเป็นขั้นตอนหนึ่งในแผนฟื้นฟูกิจการซึ่งผ่านความเห็นชอบจากศาลล้มละลายกลาง
  ดังนั้นในระหว่างปีปัจจุบัน
  บริษัทย่อยเหล่านี้ได้ดำเนินการลดทุนเพื่อลดขาดทุนสะสมและเพิ่มทุนเพื่อรองรับการแปลงหนี้เป็นทุน
  การดำเนินการดังกล่าวได้จดทะเบียนกับกระทรวงพาณิชย์แล้ว
  และได้ดำเนินการแปลงหนี้เป็นทุนโดยการออกหุ้นให้กับเจ้าหนี้ไปแล้วบางส่วน
  อย่างไรก็ตามหนี้ส่วนหนึ่งยังอยู่ในระหว่างการรอคำสั่งชี้ขาดของเจ้าพนักงานพิทักษ์ทรัพย์ซึ่งยังไม่ทราบผลในขณะนี้
  ฝ่ายบริหารแจ้งว่ายังไม่สามารถระบุจำนวนที่แน่นอนของหนี้ที่ต้องแปลงเป็นทุนได้
  ซึ่งอาจทำให้บริษัทย่อยต้องดำเนินการลดทุนและเพิ่มทุนอีกในอนาคตเพื่อให้สามารถแปลงหนี้เป็นทุนได้ครบถ้วน
  นอกจากนี้ในปัจจุบันยังไม่มีข้อกฏหมายกำหนดเกี่ยวกับวันที่มีผลบังคับให้แปลงหนี้เป็นทุน
  ดังนั้นจึงมีความไม่แน่นอนในยอดคงเหลือของบัญชีหนี้สินตามแผนการปรับโครงสร้างหนี้
  และทุนที่เรียกชำระแล้วของบริษัทย่อย

  ณ. วันที่ 31 ธันวาคม 2544
  ยอดคงเหลือของผลขาดทุนจากเงินลงทุนซึ่งบันทึกโดยวิธีส่วนได้เสียในงบดุลและส่วนแบ่งขาดทุนจากเงินลงทุนตามวิธีส่วนได้เสียในงบกำไรขาดทุน
  ส่วนใหญ่คำนวณจากงบการเงินของบริษัทย่อย 3 แห่ง
  ซึ่งอยู่ในระหว่างการปรับโครงสร้างหนี้ตามที่กล่าวไว้ในวรรค 1)
  เนื่องจากความไม่แน่นอนในยอดคงเหลือของบัญชีหนี้สินตามแผนการปรับโครงสร้างหนี้และทุนที่เรียกชำระแล้วของบริษัทย่อยตามที่กล่าวไว้ในวรรค
  2)และ 3) ๋ซึ่งอาจมีผลกระทบในส่วนได้เสียในบริษัทย่อย
  ก่อให้เกิดความไม่แน่นอนในบัญชีเงินลงทุน ส่วนแบ่งผลขาดทุน
  รายการโอนกลับสำรองเผื่อผลขาดทุนและส่วนของผู้ถือหุ้นส่วนน้อยในงบการเงินรวม

  ตามที่กล่าวไว้ในหมายเหตุประกอบงบการเงินข้อ 14
  บริษัทฯและบริษัทย่อยบันทึกดอกเบี้ยค้างจ่ายจำนวน 38.9 ล้านบาทในงบการเงินรวม (จำนวน
  21.8 ล้านบาท ในงบการเงินเฉพาะของบริษัทฯ)
  ซึ่งเป็นดอกเบี้ยค้างจ่ายของหนี้สินตามแผนการปรับโครงสร้างหนี้สำหรับระยะเวลาที่บริษัทฯและบริษัทย่อยยื่นแผนฟื้นฟูกิจการต่อศาลล้มละลายกลางจนถึงวันที่ศาลล้มละลายกลางจนถึงวันที่ศาลล้มละลายกลางเห็นชอบด้วยแผนฟื้นฟูกิจการ
  เนื่องจากแผนฯดังกล่าวมิได้ระบุถึงจำนวนดอกเบี้ยในช่วงเวลาดังกล่าวว่าจะยกให้หรือเรียกชำระหรือคิดดอกเบี้ยในอัตราใด
  ขณะนี้เรื่องดังกล่าวอยู่ในระหว่างการพิจารณาจากศาลล้มละลายกลาง

  ณ.วันที่ 31 ธันวาคม 2544 ที่ดินแปลงหนึ่งของบริษัทฯ ซึ่งมีมูลค่าสุทธิตามบัญชี จำนวน 8
  ล้านบาทติดภาระจำนองกับธนาคารแห่งหนึ่งเพื่อเป็นหลักประกันหนี้สิน
  ข้าพเจ้ายังไม่สามารถตรวจสอบกรรมสิทธิในที่ดินดังกล่าวได้

  ในระหว่างปีปัจจุบัน บริษัทฯได้ออกหุ้นกู้แปลงสภาพชนิดไม่มีหลักประกันจำนวน 50 ล้านบาท
  เพื่อจ่ายชำระหนี้ตามแผนฟื้นฟูกิจการให้กับธนาคารแห่งหนึ่งตามที่กล่าวไว้ในหมายเหตุประกอบงบการเงินข้อ
  5 และ19 บริษัทฯ ได้แยกแสดงองค์ประกอบที่เป็นหนี้สินและทุนของหุ้นกู้แปลงสภาพในงบดุล
  โดยกำหนดราคาตามบัญชีของหนี้สินจากการคำนวณกระแสเงินสดของเงินต้นและดอกเบี้ยที่ต้องจ่ายในอนาคตคิดลดด้วยอัตราดอกเบี้ยในตลาดที่เป็นอยู่ในขณะนั้น
  ซึ่งบริษัทฯถือว่าอัตราดอกเบี้ยในตลาดดังกล่าวนี้เท่ากับอัตราดอกเบี้ยเงินกู้สำหรับลูกหนี้ชั้นดีของธนาคารแห่งนี้

  งบกระแสเงินสดสำหรับปีสิ้นสุดวันที่ 31 ธันวาคม 2544
  ได้จัดทำขึ้นโดยมิได้คำนึงถึงกระแสเงินสดรับหรือจ่ายจริงที่เกิดขึ้นทั้งสิ้น
  โดยเฉพาะกรณีการปรับโครงสร้างหนี้ การแปลงหนี้เป็นทุน ซึ่งมีผลกระทบต่อบัญชีลูกหนี้ เจ้าหนี้
  หนี้สินอื่นและหนี้สินตามสัญญาปรับโครงสร้างหนี้ภายใต้แผนฟื้นฟูกิจการของบริษัทฯ และบริษัทย่อย

  ณ วันที่ 31 ธันวาคม 2544 ยอดคงเหลือของบัญชีหนี้สินไม่หมุนเวียนอื่นจำนวน 70
  ล้านบาทในงบการเงินรวม และ 19 ล้านบาทในงบการเงินเฉพาะของบริษัทฯ
  เป็นหนี้ที่เจ้าหนี้ไม่มายื่นขอรับชำระหนี้ตามแผนฟื้นฟูกิจการที่ได้รับความเห็นชอบจากศาลล้มละลายกลางตามที่กล่าวไว้ในหมายเหตุประกอบงบการเงินข้อ
  5 ข้าพเจ้าได้ขอส่งหนังสือยืนยันยอดคงเหลือดังกล่าว
  อย่างไรก็ตามข้าพเจ้าไม่สามารถส่งหนังสือยืนยันยอดคงเหลือดังกล่าวได้เนื่องจากบริษัทฯ
  และบริษัทย่อยแจ้งว่าหนี้ดังกล่าวเป็นหนี้ที่เจ้าหนี้ไม่มาขอรับชำระหนี้และบริษัทฯและบริษัทย่อยจะรับรู้ทางบัญชี
  เมื่อหนี้หมดอายุความตามกฏหมาย
  ข้าพเจ้าไม่สามารถตรวจสอบให้เป็นที่พอใจในความถูกต้องของยอดคงเหลือดังกล่าวได้

  ข้าพเจ้าได้รับสรุปคดีฟ้องร้องจากแผนกกฏหมายของบริษัทฯ
  ปรากฏว่าบริษัทฯและบริษัทย่อยถูกลูกค้าฟ้องร้องในคดีบังคับให้ชำระหนี้เป็นจำนวนเงินรวมทั้งสิ้นประมาณ
  52 ล้านบาท คดีบางส่วนสิ้นสุดแล้วในระหว่างปี 2544
  ซึ่งบริษัทฯและบริษัทย่อยได้บันทึกค่าเสียหายไว้แล้ว
  คดีความส่วนที่เหลือได้ถูกจำหน่ายคดีออกชั่วคราว เนื่องจากบริษัทฯ
  และบริษัทย่อยเข้าสู่กระบวนการฟื้นฟูกิจการ บริษัทฯแจ้งว่าคดีต่างๆ
  ของบริษัทฯและบริษัทย่อยบางส่วนดำเนินการโดยเจ้าหน้าที่ภายในบริษัทฯและบางส่วนใช้ทนายความภายนอก
  ดังนั้นข้อมูลเกี่ยวกับคดีฟ้องร้องจึงถึอตามข้อมูลที่ได้รับจากบริษัทฯ

  เนื่องจากข้อจำกัดในการตรวจสอบ
  ผลของความไม่แน่นอนเกี่ยวกับภาระหนี้สินตามแผนการปรับโครงสร้างหนี้และปัญหาในการดำเนินงานต่อเนื่องของกิจการ
  การดำเนินการตามแผนปรับปรุงโครงสร้างหนี้และมูลค่าสินทรัพย์และหนี้สินและรายการปรับปรุงที่อาจมีขึ้นตามที่กล่าวไว้ในวรรค
  1่) ถึง 10) อาจมีผลกระทบอย่างเป็นสาระสำคัญมากต่องบการเงินปี 2544
  ดังนั้นข้าพเจ้าจึงไม่อาจแสดงความเห็นต่องบการเงิน สำหรับปีสิ้นสุด 31 ธันวาคม 2544 ได้

  งบการเงินปี 2545

  ผู้สอบบัญชีไม่แสดงความเห็นต่องบการเงินปี 2545 โดยมีข้อความในวรรค 1 ถึง 10
  ของรายงานผู้สอบบัญชีดังนี้

  ณ วันที่ 31 ธันวาคม 2545
  บริษัทฯและบริษัทย่อยมีหนี้สินตามแผนการปรับปรุงโครงสร้างหนี้ที่บันทึกในบัญชีเป็นจำนวนรวม 292
  ล้านบาท (2544:532 ล้านบาท) และในส่วนของบริษัทฯมีจำนวน 186 ล้านบาท (2544:249
  ล้านบาท) หนี้สินดังกล่าวอ้างอิงจากรายละเอียดในแผนฟื้นฟูกิจการและผลจากการแปลงหนี้เป็นทุน
  ซึ่งหนี้อาจมีการเปลี่ยนแปลงได้ตามคำสั่งชื้ขาดของเจ้าพนักงานพิทักษ์ทรัพย์
  การแปลงหนี้เป็นทุนและเงื่อนไขอื่น
  หนี้ดังกล่าวประกอบด้วยหนี้สถาบันการเงินและหนี้เจ้าหนี้การค้า
  ข้าพเจ้าได้ส่งหนังสือยืนยันยอดไปยังสถาบันการเงินทั้งหมดและเจ้าหนี้การค้า
  จนถึงวันที่ในรายงานนี้ข้าพเจ้าได้รับหนังสือยืนยันยอดคงเหลือตอบกลับจากสถาบันการเงิน 4 ราย
  (2544: 3 ราย) ซึ่งมียอดหนี้ตามที่บันทึกในบัญชีเป็นจำนวน 179 ล้านบาท (2544:208
  ล้านบาท) และในส่วนเฉพาะของบริษัทฯ จำนวน 171 ล้านบาท (2544: 175 ล้านบาท)
  อย่างไรก็ตาม
  จนถึงวันที่ในรายงานนี้ข้าพเจ้ายังไม่ได้รับหนังสือยืนยันยอดคงเหลือของเจ้าหนี้รายอื่นที่เหลืออยู่
  ข้าพเจ้าไม่สามารถตรวจสอบให้เป็นที่พอใจในยอดคงเหลือของหนี้สินตามแผนการปรับปรุงโครงสร้างหนี้ที่บันทึกในบัญชีได้

  ณ วันที่ 31 ธันวามคม 2545 ยอดคงเหลือของบัญชีหนี้สินไม่หมุนเวียนอื่นจำนวน 67 ล้านบาท
  (2544: 70 ล้านบาท) ในงบการเงินรวมและ 19 ล้านบาท (2544:19 ล้านบาท)
  ในงบการเงินเฉพาะของบริษัทฯเป็นหนี้ที่เจ้าหนี้ไม่มายื่นขอรับชำระหนี้ตามแผนฟื้นฟูกิจการที่ได้รับความเห็นชอบจากศาลล้มละลายกลางตามที่กล่าวไว้ในหมายเหตุประกอบงบการเงินข้อ
  5 ข้าพเจ้าได้ขอส่งหนังสือยืนยันยอดคงเหลือดังกล่าว
  อย่างไรก็ตามข้าพเจ้าไม่สามารถส่งหนังสือยืนยันยอดคงเหลือดังกล่าวได้
  เนื่องจากบริษัทฯและบริษัทย่อยแจ้งว่าหนี้ดังกล่าวเป็นหนี้ที่เจ้าหนื้ไม่มาขอรับชำระหนี้และบริษัทฯและบริษัทย่อยจะรับรู้ทางบัญชีเมื่อหนี้หมดอายุความตามกฎหมาย
  ข้าพเจ้าไม่สามารถตรวจสอบให้เป็นที่พอใจในความถูกต้องของยอดคงเหลือดังกล่าวได้

  ณ วันที่ 31 ธันวาคม 2545
  ยอดคงเหลือของบัญชีลูกหนี้จากการโอนสิทธิการรับเงินให้แก่สถาบันการเงินที่เกี่ยวข้องกันแห่งหนึ่งที่บริษัทฯและบริษัทย่อยได้ทำสัญญาโอนสิทธิในการรับเงินในสัญญาก่อสร้างเป็นจำนวน
  19 ล้านบาท (2544:3 ล้านบาท) ในงบการเงินรวมและ 7 ล้านบาท (2544: 3 ล้านบาท)
  ในงบการเงินเฉพาะของบริษัทฯ ข้าพเจ้าได้ส่งหนังสือยืนยันยอดไปยังสถาบันการเงินดังกล่าว
  จนถึงวันที่ในรายงานนี้ข้าพเจ้ายังไม่ได้รับหนังสือยืนยันยอดคงเหลือตอบกลับจากสถาบันการเงิน
  ข้าพเจ้าไม่สามารถตรวจสอบให้เป็นที่พอใจในยอดคงเหลือของลูกหนี้ดังกล่าวได้

  ตามที่กล่าวไว้ในหมายเหตุประกอบงบการเงินข้อ 2 ในระหว่างปี 2544
  บริษัทฯและบริษัทย่อยได้รับความเห็นชอบแผนฟื้นฟูกิจการจากศาลล้มละลายกลาง
  ซึ่งบริษัทฯและบริษัทย่อยอยู่ระหว่างการดำเนินการตามแผนฟื้นฟูกิจการ อย่างไรก็ตาม
  จนถึงปัจจุบันบริษัทฯและบริษัทย่อยยังไม่ได้บันทึกจำนวนหนี้ที่แตกต่างระหว่างหนี้ตามบัญชีของบริษัทฯและบริษัทย่อยกับหนี้ตามแผนฟื้นฟูกิจการ
  เนื่องจากหนี้ตามแผนฟื้นฟูกิจการอาจมีการเปลี่ยนแปลงได้ตามคำสั่งชี้ขาดของเจ้าพนักงานพิทักษ์ทรัพย์ซึ่งยังไม่ทราบผลทั้งหมดในขณะนี้
  การที่บริษัทฯและบริษัทย่อยจะดำเนินธุรกิจอย่างต่อเนื่องได้ขึ้ยอยู่กับผลสำเร็จของการปรับโครงสร้างตามแผนฟื้นฟูกิจการของบริษัทฯและบริษัทย่อย
  ความสามารถในการปฏิบัติตามแผนฯ
  ผลการดำเนินธุรกิจในอนาคตและการฟื้นตัวของสภาพเศรษฐกิจโดยรวมของประเทศ
  ถึงแม้จะมีความไม่แน่นอนดังกล่าว
  งบการเงินนี้ยังคงจัดทำขึ้นภายใต้หลักการดำเนินงานต่อเนื่องของกิจการ
  ซึ่งถือว่าการขายหรือการเรียกคืนสินทรัพย์และการจ่ายชำระหนี้สินจะเป็นไปตามปกติธุรกิจ
  โดยไม่คาดว่าจะมีการหยุดชะงักของการดำเนินงานตามปกติของบริษัทฯและบริษัทย่อย

  ตามที่กล่าวไว้ในหมายเหตุประกอบงบการเงินข้อ 5. บริษัทย่อย 3
  แห่งต้องดำเนินการแปลงหนี้เป็นทุนให้กับเจ้าหนี้ทั้งที่เป็นสถาบันการเงินและเจ้าหนี้การค้า
  ซึ่งเป็นขั้นตอนหนึ่งในแผนฟื้นฟูกิจการซึ่งผ่านความเห็นชอบจากศาลล้มละลายกลาง
  ดังนั้นในระหว่างปี 2544 และ 2545
  บริษัทย่อยเหล่านี้ได้ดำเนินการลดทุนเพื่อลดขาดทุนสะสมและเพิ่มทุนเพื่อรองรับการแปลงหนี้เป็นทุน
  การดำเนินการดังกล่าวได้จดทะเบียนกับกระทรวงพาณิชย์แล้ว
  และได้ดำเนินการแปลงหนี้เป็นทุนโดยการออกหุ้นให้กับเจ้าหนี้ไปแล้ว
  อย่างไรก็ตามหนี้ส่วนหนึ่งยังอยู่ในระหว่างการรอคำสั่งชื้ขาดของเจ้าพนักงานพิทักษ์ทรัพย์ซึ่งยังไม่ทราบผลในขณะนี้
  ฝ่ายบริหารแจ้งว่ายังไม่สามารถระบุจำนวนที่แน่นอนของหนี้ที่ต้องแปลงเป็นทุนได้
  ซึ่งอาจทำให้บริษัทย่อยต้องดำเนินการลดทุนและเพิ่มทุนอีกในอนาคตเพื่อให้สามารถแปลงหนี้เป็นทุนได้ครบถ้วน
  นอกจากนี้ในปัจจุบันยังไม่มีข้อกฏหมายกำหนดเกี่ยวกับวันที่มีผลบังคับให้แปลงหนี้เป็นทุน
  ดังนั้นจึงมีความไม่แน่นอนในยอดคงเหลือของบัญชีหนี้สินตามแผนการปรับโครงสร้างหนี้และทุนที่เรียกชำระแล้วของบริษัทย่อย

  ณ วันที่ 31 ธันวามคม 2545 และ 2544
  ยอดคงเหลือของผลขาดทุนจากเงินลงทุนซึ่งบันทึกโดยวิธีส่วนได้เสียในงบดุลและส่วนแบ่งขาดทุนจากเงินลงทุนตามวิธิส่วนได้เสียในงบกำไรขาดทุน
  ส่วนใหญ่คำนวณจากงบการเงินของบริษัทย่อย 3
  แห่งซึ่งอยู่ในระหว่างการปรับโครงสร้างหนี้ตามที่กล่าวไว้ในวรรค 4)
  เนื่องจากความไม่แน่นอนในยอดคงเหลือของบัญชีหนี้สินตามแผนปรับโครงสร้างหนี้และทุนที่เรียกชำระแล้วของบริษัทย่อยตามที่กล่าวไว้ในวรรค 1)
  และ 5) ซึ่งอาจมีผลกระทบในส่วนได้เสียในบริษัทย่อย ก่อให้เกิดความไม่แน่นอนในบัญชีเงินลงทุน
  ส่วนแบ่งผลขาดทุน รายการโอนกลับสำรองเผื่อขาดทุน
  และส่วนของผู้ถือหุ้นส่วนน้อยในงบการเงินรวม

  ตามที่กล่าวไว้ในหมายเหตุประกอบงบการเงินข้อ 15 ในระหว่างปี 2544
  บริษัทฯและบริษัทย่อยบันทึกดอกเบี้ยค้างจ่ายจำนวน 38.9 ล้านบาทในงบการเงินรวม (จำนวน
  21.8 ล้านบาท
  ในงบการเงินเฉพาะของบริษัทฯ)ซึ่งเป็นดอกเบี้ยค้างจ่ายของหนี้สินตามแผนการปรับโครงสร้างหนี้สำหรับระยะเวลาที่บริษัทฯและบริษัทย่อยยื่นแผนฟื้นฟูกิจการต่อศาลล้มละลายกลางจนถึงวันที่ศาลล้มละลายกลางเห็นชอบด้วยแผนฟื้นฟูกิจการ
  เนื่องจากแผนฯดังกล่าวมิได้ระบุถึงจำนวนดอกเบี้ยในช่วงเวลาดังกล่าวว่าจะยกให้หรือเรียกชำระหรือคิดดอกเบี้ยในอัตราใด
  ซึ่งในระหว่างปี 2545
  ศาลล้มละลายกลางได้ตัดสินให้บริษัทฯและบริษัทย่อยไม่ต้องชำระดอกเบี้ยค้างจ่ายดังกล่าวข้างต้น
  ดังนั้นบริษัทฯและบริษัทย่อยจึงโอนกลับเป็นรายได้ทั้งจำนวนในปีปัจจุบัน

  ในระหว่างปี 2544 บริษัทฯได้ออกหุ้นกู้แปลงสภาพชนิดไม่มีหลักประกันจำนวน 50 ล้านบาท
  เพื่อจ่ายชำระหนี้ตามแผนฟื้นฟูกิจการให้กับธนาคารแห่งหนึ่งตามที่กล่าวไว้ในหมายเหตุประกอบงบการเงินข้อ
  5 และ 18 บริษัทฯได้แยกแสดงองค์ประกอบที่เป็นหนี้สินและทุนของหุ้นกู้แปลงสภาพในงบดุล
  โดยกำหนดราคาตามบัญชีของหนี้สินจากการคำนวณกระแสเงินสดของเงินต้นและดอกเบี้ยที่ต้องจ่ายในอนาคตคิดลดด้วยดัตราดอกเบี้ยในตลาดที่เป็นอยู่ในขณะนั้น
  ซึ่งบริษัทฯถือว่าอัตราดอกเบี้ยในตลาดดังกล่าวนี้เท่ากับอัตราดอกเบี้ยเงินกู้สำหรับลูกหนี้ชั้นดีของธนาคารแห่งนี้

  งบกระแสเงินสดสำหรับปีสิ้นสุดวันที่ 31 ธันวาคม 2545 และ 2544
  ได้จัดทำขึ้นโดยมิได้คำนึงถึงกระแสเงินสดรับหรือจ่ายจริงที่เกิดขึ้นทั้งสิ้น
  โดยเฉพาะกรณีการปรับโครงสร้างหนี้ การแปลงหนี้เป็นทุน ซึ่งมีผลกระทบต่อบัญชีลูกหนี้ เจ้าหนี้
  หนี้สินอื่นและหนี้สินตามสัญญาปรับโครงสร้างหนี้ภายใต้แผนฟื้นฟูกิจการของบริษัทฯและบริษัทย่อย

  ข้าพเจ้าได้รับสรุปคดีฟ้องร้องจากแผนกกฎหมายของบริษัทฯ
  ปรากฏว่าบริษัทฯและบริษัทย่อยถูกลูกค้าฟ้องร้องในคดีบังคับให้ชำระหนี้เป็นจำนวนเงินรวมทั้งสิ้นประมาณ
  52 ล้านบาท คดีบางส่วนสิ้นสุดแล้วในระหว่างปี 2544
  ซึ่งบริษัทนและบริษัทย่อยได้บันทึกค่าเสียหายไว้แล้ว
  ดคีความส่วนที่เหลือได้ถูกจำหน่ายคดีออกชั่วคราว
  เนื่องจากบริษัทฯและบริษัทย่อยเข้าสู่กระบวกการฟื้นฟูกิจการ บริษัทฯแจ้งว่าคดีต่างๆ
  ของบริษัทฯและบริษัทย่อยบางส่วนดำเนินการโดยเจ้าหนี้ภายในบริษัทฯและบางส่วนใช้ทนายความภายนอก
  ดังนั้นข้อมูลเกี่ยวกับคดีฟ้องร้องจึงถือตามข้อมูลที่ได้รับจากบริษัทฯ

  เนื่องจากข้อจำกัดในการตรวจสอบผลของความไม่แน่นอนเกี่ยวกับภาระหนี้สินตามแผนการปรับปรุงโครงสร้างและปัญหาในการดำเนินงานต่อเนื่องของกิจการ
  การดำเนินการตามแผนปรับปรุงโครงสร้างหนี้และมูลค่าสินทรัพย์และหนี้สินและรายการปรับปรุงที่อาจมีขึ้นตามที่กล่าวในวรรค 1)
  ถึง 10) สำหรับปี 2545 และ 2544 อาจมีผลกระทบอย่างเป็นสาระสำคัญมากต่องบการเงินปี
  2545 และ 2544 ดังนั้นข้าพเจ้าจึงไม่อาจแสดงความเห็นต่องบการเงินดังกล่าวข้างต้น

ข. ตารางสรุปงบการเงินรวม

สรุปผลการดำเนินงานและฐานะการเงินสำหรับบริษัท และบริษัทย่อย

  สรุปผลการดำเนินงานและฐานะการเงินสำหรับปี สิ้นสุด วันที่ 31 ธันวาคม 2545
  เปรียบเทียบกับ ปี 2544 และ ปี 2543 มีดังนี้

หน่วย : ล้านบาท

+--------------------------+-----+-----+-----+-------+-------+---+-------+
|                          | บ   |     |     | บริษัท  |       |   |       |
|                          | ริษัท |     |     | อีเอ็มซี |       |   |       |
|                          | อีเ  |     |     | จำกัด  |       |   |       |
|                          | อ็มซี |     |     | (ม    |       |   |       |
|                          | จ   |     |     | หาชน) |       |   |       |
|                          | ำกัด |     |     | และบร |       |   |       |
|                          | (   |     |     | ิษัทย่อย |       |   |       |
|                          | มหา |     |     |       |       |   |       |
|                          | ชน) |     |     |       |       |   |       |
+--------------------------+-----+-----+-----+-------+-------+---+-------+
|                          | 2   | 2   | 2   | 2545  | 2544  |   | 2543  |
|                          | 545 | 544 | 543 |       |       |   |       |
+--------------------------+-----+-----+-----+-------+-------+---+-------+
| รายได้จากการให้บริการ       | 220 | 187 | 297 | 384   | 252   |   | 370   |
+--------------------------+-----+-----+-----+-------+-------+---+-------+
| ส่วนแบ่ง                   |     |     |     |       |       |   |       |
| ผลกำไรจาการลงทุนในบริษัทย่อย |     |     |     |       |       |   |       |
+--------------------------+-----+-----+-----+-------+-------+---+-------+
| รายได้รวม                 | 366 | 382 | 328 | 539   | 483   |   | 402   |
+--------------------------+-----+-----+-----+-------+-------+---+-------+
| ต้นทุนในการให้บริการ         | 199 | 177 | 255 | 352   | 245   |   | 347   |
+--------------------------+-----+-----+-----+-------+-------+---+-------+
| ค่าใช้จ่ายในการขายและบริหาร  | 48  | 61  | 185 | 86    | 110   |   | 373   |
+--------------------------+-----+-----+-----+-------+-------+---+-------+
| ดอกเบี้ยจ่าย                | 11  | 20  | 38  | 15    | 43    |   | 64    |
+--------------------------+-----+-----+-----+-------+-------+---+-------+
| ส่วนแบ่งผลขาดทุนจากการลงทุน  | 11  | 44  | 225 | 0     | 0     |   | 0     |
|                          |     |     |     |       |       |   |       |
| ในบริษัทที่เกี่ยวข้อง           |     |     |     |       |       |   |       |
+--------------------------+-----+-----+-----+-------+-------+---+-------+
| รายการพิเศ                | 0   | 0   | 2   | 10    | 0     |   | 9     |
| ษ-ผลขาดทุนจากการเปลี่ยนแปลง |     |     |     |       |       |   |       |
|                          |     |     |     |       |       |   |       |
| ระบบอัตรา                 |     |     |     |       |       |   |       |
| แลกเปลี่ยนเงินตราต่างประเทศ- |     |     |     |       |       |   |       |
|                          |     |     |     |       |       |   |       |
| สุทธิจากภาษีเงินได้ (ปี 2540)  |     |     |     |       |       |   |       |
| /กำไรจากการปรับปรุง        |     |     |     |       |       |   |       |
|                          |     |     |     |       |       |   |       |
| โครงสร้างหนี้ (ปี 2542)      |     |     |     |       |       |   |       |
+--------------------------+-----+-----+-----+-------+-------+---+-------+
| กำไรสุทธิ                  | 97  | 80  | (3  | 97    | 80    |   | (373) |
|                          |     |     | 73) |       |       |   |       |
+--------------------------+-----+-----+-----+-------+-------+---+-------+
| กำไรต่อหุ้น (บาท)           | 1   | 2   | (   | 1.77  | 2.74  | ( |       |
|                          | .77 | .74 | 12. |       |       | 1 |       |
|                          |     |     | 43) |       |       | 2 |       |
|                          |     |     |     |       |       | . |       |
|                          |     |     |     |       |       | 4 |       |
|                          |     |     |     |       |       | 3 |       |
|                          |     |     |     |       |       | ) |       |
+--------------------------+-----+-----+-----+-------+-------+---+-------+
| สินทรัพย์รวม                | 136 | 194 | 323 | 331   | 248   | 3 |       |
|                          |     |     |     |       |       | 0 |       |
|                          |     |     |     |       |       | 7 |       |
+--------------------------+-----+-----+-----+-------+-------+---+-------+
| หนี้สินรวม                  | 490 | 794 | 1,  | 682   | 842   | 1 |       |
|                          |     |     | 342 |       |       | , |       |
|                          |     |     |     |       |       | 3 |       |
|                          |     |     |     |       |       | 2 |       |
|                          |     |     |     |       |       | 6 |       |
+--------------------------+-----+-----+-----+-------+-------+---+-------+
| ส่วนของผู้ถือหุ้น              | (3  | (6  | (   | (354) | (600) | ( |       |
|                          | 54) | 00) | 1,0 |       |       | 1 |       |
|                          |     |     | 19) |       |       | , |       |
|                          |     |     |     |       |       | 0 |       |
|                          |     |     |     |       |       | 1 |       |
|                          |     |     |     |       |       | 9 |       |
|                          |     |     |     |       |       | ) |       |
+--------------------------+-----+-----+-----+-------+-------+---+-------+

ค. อัตราส่วนทางการเงิน

โปรดดูรายละเอียด งบดุล งบกำไรขาดทุน และงบกระแสเงินสด
และตารางสรุปอัตราส่วนทางการเงินที่สำคัญ

ของบริษัท ตามเอกสารแนบ 3

12.2 คำอธิบายและการวิเคราะห์ฐานะการเงินและผลการดำเนินงาน

การดำเนินงานและฐานะการเงินที่ผ่านมา

 ผลการดำเนินงาน

ในปี 2545 เศรษฐกิจไทยอยู่ในระหว่างขยายตัว รัฐบาลได้ให้ความสนับสนุนการลงทุน
ทางธุรกิจด้านอสังหาริมทรัพย์มากขึ้น จึงทำให้บริษัทฯ และบริษัทย่อย มีส่วนแบ่งการตลาดมากขึ้น
ทำให้รายได้รวมในปีที่ผ่านมาเพิ่มขึ้น จากปี 2544

- รายได้จากการขายและการบริการ

ในปีปัจจุบันบริษัทฯ และบริษัทย่อย มีรายได้จากการขายและให้บริการ 384 ล้านบาท
เมื่อเทียบกับรายได้ในปี 2544 เท่ากับ 252 ล้านบาท คิดเป็นอัตราเพิ่มขึ้นร้อยละ 52.38
ของกลุ่มบริษัท รายได้จากการขายและบริการดังกล่าวแยกเป็น 4 สายงานคือ

1.  สายงานวิศวกรรมระบบไฟฟ้าและเครื่องกล ซึ่งมียอดรายได้ 220 ล้านบาท โดยคิดเป็น 57%
    ของรายได้รวมของกลุ่มบริษัทในปีปัจจุบัน เมื่อเทียบกับปี 2544 เท่ากับ 187 ล้านบาท
    คิดเป็นอัตราเพิ่มขึ้นร้อยละ 15

2.  สายงานวิศวกรรมสาธารณูปโภคพื้นฐาน มีรายได้ 101 ล้านบาท โดยคิดเป็น 26%
    ของรายได้รวมของกลุ่มบริษัทในปีปัจจุบัน เมื่อเทียบกับปี 2544 เท่ากับ 64 ล้านบาท
    คิดเป็นอัตราเพิ่มขึ้นร้อยละ 58

3.  สายงานวิศวกรรมสิ่งแวดล้อม ในปี 2545 มีรายได้ 63 ล้านบาท
    โดยได้ร่วมลงทุนในกิจการร่วมค้า 2 แห่ง

4. สายงานวิศวกรรมก่อสร้างทั่วไป ไม่มีมีรายได้จากการดำเนินงาน

  - รายได้รวม

บริษัทฯ และบริษัทย่อย มีรายได้รวมในปีปัจจุบันเพิ่มขึ้น 12% เกิดจากสาเหตุดังนี้

1.  รายการโอนกลับสำรองเผื่อผลขาดทุนจากเงินลงทุนตามวิธีส่วนได้เสียจากบริษัทย่อย 112
    ล้านบาท

2.  รายการโอนกลับรายการดอกเบี้ยค้างจ่าย 33 ล้านบาท

3.  รายได้จากการขายและการบริการเพิ่มขึ้นจากปีก่อน 52%

- ต้นทุนขายและบริการ

บริษัทฯ และบริษัทย่อยมีต้นทุนขายและบริการในปี 2545 คิดเป็น 92%
ของรายได้จาการขายและให้บริการ โดยมีสัดส่วนของต้นทุนของบริษัทฯ และบริษัทย่อย ดังนี้คือ วัสดุ
51% ค่าแรง 35% ต้นทุนทางตรงอื่น 14% ในปี 2545

  - ค่าใช้จ่ายบริหาร

ในปีปัจจุบันบริษัทฯ และบริษัทย่อยมีค่าใช้จ่ายบริหารทั้งสิ้น 86 ล้านบาทคิดเป็น 16% ของรายได้รวม
และคิดเป็น 22% ของรายได้จากการขายและให้บริการ ซึ่งลดลงจากปีก่อน 24 ล้านบาท
ทั้งนี้มีสาเหตุสำคัญดังนี้

  1. เงินเดือนและค่าใช้จ่ายเกี่ยวกับพนักงานลดลง 5 ล้านบาท
  เนื่องจากมีการปรับลดโครงสร้างพนักงานของบริษัทให้เหมาะสมกับงานที่จะรับ

  2. ค่าใช้จ่ายรอตัดจำหน่าย และค่าเสื่อมราคาลดลงจากปี 2544 จำนวน 7 ล้านบาท
  เนื่องจากมีการจำหน่ายทรัพย์สินไปในปี 2544 ในปี 2545 ไม่มีการซื้อทรัพย์สินเพิ่มเติม
  และทรัพย์สินส่วนใหญ่ได้บันทึกค่าเสื่อมครบในปี 2544

  3. ค่าใชัจ่ายบริหาร ลดลงจากปีก่อนเป็นจำนวน 3 ล้านบาท
  เนื่องจากมีการปรับลดงบประมาณค่าใข้จ่ายลงในปี 2545

  4. ตั้งสำรองหนี้สงสัยจะสูญลดลงจากปีก่อน 9 ล้านบาท

  - ดอกเบี้ยจ่าย

บริษัทฯ และบริษัทย่อย บันทึกดอกเบี้ยจ่ายในปีปัจจุบัน 15 ล้านบาท คิดเป็น 3% ของรายได้รวม
โดยลดลงจากปีก่อน 65% เนื่องจากหนี้สถาบันการเงินของบริษัทฯ และบริษัทย่อย
ถูกนำไปแปลงหนี้เป็นทุนตามแผนฟื้นฟูของบริษัทฯ และบริษัทย่อย

  - ค่าตอบแทนกรรมการ

  ในปีปัจจุบันคณะกรรมการมีมติงดจ่ายเบี้ยประชุมกรรมการจึงไม่มีค่าตอบแทนในปี 2545

  - กำไรสุทธิ

บริษัทและบริษัทย่อย มีกำไรสุทธิ 97 ล้านบาท หรือ 1.77 บาทต่อหุ้น โดยกำไรเพิ่มขึ้นจากปีก่อน
17 ล้านบาท

  บริษัทและบริษัทย่อย มีอัตรากำไรสุทธิต่อรายได้รวม เท่ากับ 18.00 %

  อัตราผลตอบแทนต่อสินทรัพย์เฉลี่ยของบริษัทฯ และบริษัทย่อย เท่ากับ 33.59 %

  อัตราผลตอบแทนต่อส่วนของผู้ถือหุ้นเฉลี่ยของบริษัทฯ และบริษัท เท่ากับ -20.39 %

  - ผลการดำเนินงานตามงบกำไรขาดทุน และกำไรขาดทุนรวม
  เปลี่ยนแปลงจากงวดเดียวกันของปีก่อนเกินกว่าร้อยละ 20

ตามที่กล่าวแล้วข้างต้น ในปี 2545 บริษัทฯและบริษัทย่อยมีกำไรสุทธิ 97 ล้านบาท
โดยมีสามเหตุของผลดำเนินงานที่สำคัญดังนี้

1.  ในปีปัจจุบันบริษัทฯ และบริษัทย่อย
    มีรายการโอนกลับรายการสำรองเผื่อผลขาดทุนจากเงินลงทุนในบริษัทย่อยดังกล่าวจำนวน 111
    ล้านบาท

2.  บริษัทฯ และบริษัทย่อยมีการโอนกลับรายการดอกเบี้ยค้างจ่าย จำนวน 33 ล้านบาท

3.  บริษัทฯ
    และบริษัทย่อยมีการตั้งสำรองค่าเผื่อภาระค้ำประกันของบริษัทย่อยแห่งหนึ่งเป็นจำนวนเงิน 14
    ล้านบาท

ฐานะการเงิน

- สินทรัพย์

ปี 2545 บริษัทฯ และบริษัทย่อยมีสินทรัพย์เพิ่มขึ้น 84 ล้านบาท จากปี 2544 หรือลดลง 34%
โดยมีสาเหตุสำคัญดังนี้

1. ลูกหนี้และตั๋วเงินรับการค้า รายได้ที่ยังไม่เรียกชำระ
และลูกหนี้เงินประกันผลงานตามสัญญาก่อสร้าง เพิ่มขึ้น 79% เนื่องจากในปีปัจจุบันบริษัทฯ
และบริษัทย่อย ได้รับงานโครงการใหม่เพิ่มขึ้น

2. ที่ดิน อาคาร และอุปกรณ์-สุทธิลดลง 10 ล้านบาท
เนื่องจากการบริษัทย่อยแห่งหนึ่งได้จำหน่ายทรัพย์สินที่ติดภาระอยู่กับสถาบันการเงินตามแผนฟื้นฟูกิจการ
และเสื่อมสภาพของสินทรัพย์ (ค่าเสื่อมราคา) ของบริษัทฯ และบริษัทย่อย

- หนี้สิน

บริษัทฯ และบริษัทย่อย มีหนี้สินรวมทั้งสิ้น 682 ล้านบาท โดยลดลงจากปี 2544 159 ล้านบาท
คิดเป็นอัตราลดลง 19 % โดยหนี้สินหมุนเวียน 128 ล้านบาท ลดลงจากปี 2544
เนื่องจากบริษัทฯและบริษัทย่อยมีการจ่ายชำระหนี้ตามแผนฟื้นฟูกิจการ
โดยการแปลงหนี้เป็นทุนและจ่ายชำระบางส่วนตามแผน

- ส่วนของผู้ถือหุ้น

บริษัทฯ และบริษัทย่อย มีส่วนของผู้ถือหุ้น –354 ล้านบาท ติดลบลดลงจากปี 2544 จำนวน 246
ล้านบาท คิดเป็นอัตราเพิ่มขึ้น 41% เนื่องจากแผนปรับปรุงโครงสร้างหนี้ของบริษัทฯ
และบริษัทย่อยโดยแปลงหนี้เป็นทุน ทำให้ส่วนของผู้ถือหุ้นเพิ่มขึ้น

12.3 การดำเนินการตามแผนฟื้นฟูกิจการ

โดยกลุ่มบริษัทนำแผนฟื้นฟูกิจการยื่นต่อศาลล้มละลายกลางตามพระราชบัญญัติล้มละลายเพื่อขอฟื้นฟูกิจการในวันที่
28 สิงหาคม 2543 ศาลมีคำสั่งให้บริษัท อีเอ็มซี จำกัด(มหาชน) และบริษัท สหการวิศวกร จำกัด
ฟื้นฟูกิจการ วันที่ 4 กันยายน 2543 ศาลมีคำสั่งให้บริษัท ไฮโดรเท็ค จำกัด ฟื้นฟูกิจการ และวันที่
11 กันยายน 2543 โดยทุกบริษัทได้แต่งตั้งบริษัท อีเอ็มซี เพาเวอร์ จำกัด เป็นผู้ทำแผนฟื้นฟูกิจการ

การดำเนินการตามแผนส่วนของบริษัทฯ

เมื่อวันที่ 15 พฤษภาคม 2544 ศาลล้มละลายกลางได้ให้ความเห็นชอบในแผนฟื้นฟูกิจการของบริษัทฯ
การดำเนินการตามแผนฟื้นฟูของบริษัทฯ ได้ดำเนินการในปี 2545 ดังนี้คือ

1.บริษัทฯ ดำเนินการลดทุนจดทะเบียนจำนวน 225,000,000 บาท หรือ 22.5 ล้านหุ้น
ซึ่งทำให้ทุนจดทะเบียนซึ่งชำระแล้วของบริษัทฯ ลดลงจาก 300,000,000 บาท เหลือมูลค่า
75,000,000 บาท หรือ 7.5 ล้านหุ้น โดยมีมูลค่าตราไว้หุ้นละ 10 บาท (จดทะเบียนเมื่อวันที่ 25
กรกฏาคม 2544 )

2.การเพิ่มทุนจดทะเบียนเพื่อรองรับการแปลงหนี้เป็นทุนและการใช้สิทธิแปลงสภาพของหุ้นกู้ที่ออกให้เจ้าหนี้
บริษัทฯ ออกหุ้นสามัญเพิ่มทุนจำนวน 60,295,431 หุ้น โดยมีมูลค่าหุ้นละ 10 บาท
(จดทะเบียนเมื่อวันที่ 26 กรกฏาคม 2544)

3.การเพิ่มทุนชำระแล้วโดยการแปลงหนี้เป็นทุนภายใน 120 วัน
นับจากวันที่ศาลมีคำสั่งเห็นชอบตามแผน โดยบริษัทฯได้จัดสรรหุ้นเพิ่มทุนบางส่วนจำนวน
36,680,654 หุ้น โดยมีมูลค่าหุ้นละ 10 บาท
ให้แก่เจ้าหนี้สำหรับหนี้ทางตรงและหนี้ภาระค้ำประกันบุคคลอื่น ซึ่งทำให้บริษัทฯ
มีทุนที่ชำระแล้วจำนวฯ 441,806,540 บาท หรือ 44,180,654 หุ้น ซึ่งมีมูลค่าตราไว้หุ้นละ 10
บาท (จดทะเบียนทุนชำระแล้วเมื่อวันที่ 20 กันยายน 2544)

4. ในระหว่างปี 2545 บริษัทฯ ได้จัดสรรหุ้นเพิ่มทุน 2 ครั้ง จำนวนรวมทั้งสิ้น 14,847,162 หุ้น
โดยมีมูลค่าหุ้นละ 10 บาท ให้แก่เจ้าหนี้ตามแผนฟื้นฟูกิจการ ซึ่งจะทำให้บริษัทฯ
มีทุนที่ชำระแล้วจำนวน 590,278,160 บาท หรือ 59,027,816 หุ้น ซึ่งมีมูลค่าตราไว้หุ้นละ 10
บาท (จดทะเบียนทุนชำระแล้วเมื่อวันที่ 20 กุมภาพันธ์ 2545 และ 10 พฤษภาคม 2545)

5. การออกหุ้นกู้แปลงสภาพจำนวนรวม 50,000 หุ้น มูลค่าหุ้นละ 1,000 บาท คิดเป็นจำนวนเงิน
50 ล้านบาทภายใน 120 วันนับจากวันที่ศาลมีคำสั่งเห็นชอบตามแผน
โดยบริษัทฯจะดำเนินการออกหุ้นกู้แปลงสภาพให้แก่เจ้าหนี้สถาบันการเงินรายที่ประสงค์จะให้สินเชื่อเงินทุนหมุนเวียนใหม่แก่บริษัทฯ
ตามเงื่อนไขที่กำหนดในแผนฟื้นฟูกิจการ

6.การขยายระยะเวลาการจ่ายชำระหนี้ประมาณ 17.3 ล้านบาท โดยการทยอยจ่ายชำระเป็นงวดๆ
ภายในระยะเวลา 4 ปี นับจากวันที่ศาลมีคำสั่งเห็นชอบด้วยแผน
โดยมีอัตราดอกเบี้ยตามที่ระบุไว้ในแผน

7.การขยายระยะเวลาการจ่ายชำระหนี้ประมาณ 231.3 ล้านบาท
โดยการทยอยจ่ายชำระเป็นงวดๆ ภายในระยะเวลา 9 ปี นับจากวันที่ศาลมีคำสั่งเห็นชอบด้วยแผน
โดยมีอัตราดอกเบี้ยตามที่ระบุไว้ในแผน

8.บริษัทฯ สามารถชำระหนี้ตามแผนฟื้นฟูกิจการได้ตามที่กำหนดไว้ในแผนฟื้นฟูกิจการ

บริษัทย่อย:

บริษัท ไฮโดรเท็ค จำกัด

เมื่อวันที่ 30 มีนาคม 2544
ศาลล้มละลายกลางได้ให้ความเห็นชอบในแผนฟื้นฟูกิจการของบริษัทย่อยแห่งหนึ่ง คือ บริษัทไฮโดเท็ค
จำกัด ได้มีการดำเนินการตามแผนฟื้นฟูกิจการดังนี้

1.บริษัทย่อยดำเนินการลดทุนจดทะเบียนโดยลดจำนวนหุ้นเพื่อให้คงเหลือทุนจดทะเบียนจำนวน
50,000,000 บาทหรือ 5 ล้านหุ้น โดยมีมูลค่าตราไว้หุ้นละ 10 บาท (จดทะเบียนเมื่อวันที่ 29
พฤษภาคม 2544 )

2.การเพิ่มทุนจดทะเบียนเพื่อรองรับการแปลงหนี้เป็นทุน บริษัทฯได้จดทะเบียนเพิ่มทุน 15,029,794
หุ้น โดยมีมูลค่าหุ้นละ 10 บาท บริษัทฯได้จดทะเบียนเพิ่มทุนดังกล่าวกับกระทรวงพาณิชย์แล้วเมื่อวันที่
29 พฤษภาคม 2544 และบริษัทฯได้ดำเนินการแปลงหนี้เป็นทุนจำนวน 938,727 บาท เมื่อวันที่ 29
พฤษภาคม 2544

3.การขยายระยะเวลาการจ่ายชำระหนี้ประมาณ 53.6 ล้านบาท โดยการทยอยจ่ายชำระเป็นงวดๆ
ภายในระยะเวลา 4 ปี นับจากวันที่ศาลมีคำสั่งเห็นชอบด้วยแผน โดยไม่คิดดอกเบี้ย

4.การขยายระยะเวลาการจ่ายชำระหนี้ประมาณ 90.6 ล้านบาท โดยการทยอยจ่ายชำระเป็นงวดๆ
ภายในระยะเวลา 9 ปี นับจากวันที่ศาลมีคำสั่งเห็นชอบด้วยแผน
โดยมีอัตราดอกเบี้ยตามที่ระบไว้ในแผน

บริษัท สหการวิศวกร จำกัด

เมื่อวันที่ 2 พฤษภาคม 2544 ศาลล้มละลายกลางได้ให้ความเห็นชอบในแผนฟื้นฟูกิจการของบริษัท
สหการวิศวกร จำกัด ซึ่งเป็นบริษัทย่อย โดยในปี 2544 ได้มีการดำเนินการตามแผนฟื้นฟูกิจการดังนี้

1.บริษัทย่อยดำเนินการปรับลดจำนวนหุ้นและมูลค่าหุ้นและการลดทุนเพื่อปรับลดยอดขาดทุนสะสม
บริษัทย่อยจะดำเนินการปรับลดมูลค่าหุ้นจากมูลค่าหุ้นละ 1,000 บาทเป็นมูลค่าหุ้นละ 10 บาท
เพื่อให้คงเหลือทุนจดทะเบียนจำนวน 50,000,000 บาท (จดทะเบียนเมื่อวันที่ 28 มิถุนายน 2544
)

2.การเพิ่มทุนจดทะเบียนเพื่อรองรับการแปลงหนี้เป็นทุน บริษัทฯ ได้จดทะเบียนเพิ่มทุนจำนวน
35,297,952 หุ้น โดยมีมูลค่าหุ้นละ 10 บาท กับกระทรวงพาณิชย์แล้วเมื่อวันที่ 28 มิถุนายน 2544
และบริษัทฯได้ดำเนินการแปลงหนี้เป็นทุนจำนวน 275,346,780 บาท เมื่อวันที่ 28 มิถุนายน 2544

3.การขยายระยะเวลาการจ่ายชำระหนี้ประมาณ 31.6 ล้านบาท โดยการทยอยจ่ายชำระเป็นงวดๆ
ภายในระยะเวลา 4 ปี นับจากวันที่ศาลมีคำสั่งเห็นชอบด้วยแผน โดยไม่คิดดอกเบี้ย

4.การขยายระยะเวลาการจ่ายชำระหนี้ประมาณ 51.4 ล้านบาท
โดชยการทยอยจ่ายชำระเป็นงวดๆ ภายในระยะเวลา 9 ปี นับจากวันที่ศาลมีคำสั่งเห็นชอบด้วยแผน
โดยมีอัตราดอกเบี้ยตามที่ระบุไว้ในแผน

บริษัท บีไอพี เอนจิเนียริ่ง แอนด์ คอนสตรัคชั่น จำกัด

เมื่อวันที่ 9 พฤษภาคม 2544 ศาลล้มละลายกลางได้ให้ความเห็นชอบในแผนฟื้นฟูกิจการของบริษัท
บีไอพี เอนจิเนียริ่ง แอนด์ คอนสตรัคชั่น จำกัด ซึ่งเป็นบริษัทย่อย ในปี 2544
บริษัทได้ดำเนินการตามแผนฟื้นฟูของกิจการดังนี้

1. บริษัทย่อยดำเนินการปรับลดมูลค่าหุ้นจากมูลค่าหุ้นละ 100 บาทเป็นมูลค่าหุ้นละ 10 บาท
และลดทุนจดทะเบียนจำนวน 31,250,000 บาท
ซึ่งจะทำให้ทุนจดทะเบียนของบริษัทย่อยคงเหลือจำนวน 31,250,000 บาท หรือ 3,125,000 หุ้น
โดยมีมูลค่าตราไว้หุ้นละ 10 บาท (จดทะเบียนเมื่อวันที่ 8 ตุลาคม 2544)

2. การเพิ่มทุนจดทะเบียนเพื่อรองรับการแปลงหนี้เป็นทุน บริษัทฯ ได้จดทะเบียนเพิ่มทุนจำนวน
6,355,122 หุ้น โดยมีมูลค่าหุ้นละ 10 บาท กับกระทรวงพาณิชย์แล้วเมื่อวันที่ 8 ตุลาคม 2544
และบริษัทฯได้ดำเนินการแปลงหนี้เป็นทุนจำนวน 29,974,140 บาท เมื่อวันที่ 8 ตุลาคม 2544

3.การขยายระยะเวลาการจ่ายชำระหนี้ประมาณ 8.9 ล้านบาท โดยการทยอยจ่ายชำระเป็นงวดๆ
ภายในระยะเวลา 5 ปี นับจากวันที่ศาลมีคำสั่งเห็นชอบด้วยแผน โดยไม่คิดดอกเบี้ย

4.การขยายระยะเวลาการจ่ายชำระหนี้ประมาณ 21.0 ล้านบาท โดยการทยอยจ่ายชำระเป็นงวดๆ
ภายในระยะเวลา 9 ปี นับจากวันที่ศาลมีคำสั่งเห็นชอบด้วยแผน
โดยมีอัตราดอกเบี้ยตามที่ระบุไว้ในแผน

ภายใต้แผนฟื้นฟูกิจการของบริษัทฯ
และบริษัทย่อยข้างต้นผู้บริหารแผนมีระยะเวลาในการดำเนินการตามแผนให้เสร็จสิ้นภายในระยะเวลา
5 ปี นับแต่วันที่ศาลมีคำสั่งเห็นชอบด้วยแผน